# Mangalore

Mangalore (en tulu: ಕುಡ್ಲ Kudla, en kannada: ಮಂಗಳೂರು|ಮಂಗಳೂರು Mangalūru; en konkani: ಕೊಡಿಯಾಲ್ Kodial, en beary: ಮೈಕಾಲ Maikala, és la principal ciutat portuària de l'estat de Karnataka a l'Índia, capital del districte de Dakshina Kannada (South Kanara). L'any 2009 tenia uns 600.000 habitants; al cens de 2001 eren 398.745 habitants i el 1901 eren 44.108. La transcripció correcta en català és Mangalor o Màngalor, ja que la "e" de la transcripció anglesa no es pronuncia.
La paraula Mangalore deriva de la deïtat hindú local anomenada Mangaladevi. La ciutat té un clima monsònic. La primera referència d'aquesta ciutat és de l'any 715 dC.

## Demografia

Al cens de 2001 la població de la municipalitat era de 398.745 habitants, l'àrea metropolitana de 419.306 habitants i l'àrea urbana de 538.560 habitants. La població estimada el 2008 per la corporació era de 431.976 habitants (la ciutat número 101 de l'Índia per nombre d'habitants) i la de l'àrea urbana de 603.269 habitants (la 61 àrea urbana de l'Índia)
Mangalore és ètnicament diversa i s'hi parlen diverses llengües; les principals són el tulu, el konkani, el canarès i el beary però es parlen també malayalam, hindi i anglès, i encare altres per petits grups. La religió principal és l'hinduisme. La ciutat es caracteritza pels seus turons, els cocoters, els rierols i els seus edificis amb teules vermelles d'argila.

## Administració

La municipalitat està administrada per la Corporació de la ciutat de Mangalore (MCC) presidida per un major (alcalde) del partit que té més vots; el consell està format per 60 consellers elegits un per cada 60 wards o seccions. La municipalitat té una àrea de 73,71 km².

## Port i aeroport

El Mangalore Harbour és l'antic port utilitzat per magatzems i serveis logístics. El Nou Port de Mangalore està equipat per grans vaixells com superpetroliers i és estació de la Guàrdia Costera; és el novè port de l'Índia i el principal de l'estat de Karnataka.
L'aeroport internacional de Mangalore (codia IATA: IXE) està prop de Bajpe a uns 21 km al nord-est, i és el segon aeroport de l'estat.

## Història

Sobre Mangalore, exerciren el seu poder successivament la dinastia Kadamba, els chalukyes, els rashtrakutes, els hoysales i l'imperi de Vijayanagar. Els diversos caps locals que admetien la sobirania de Vijayanagar (i més tard de Bednur) tenien com a centres principals a Barkur i Karkala, que eren aleshores més importants que Mangalore governada per un sobirà anomenat Bangar (que era un títol i no un nom). Els portuguesos van arribar a la ciutat el 1498 i Vasco de Gama va desembarcar a l'illa de Santa Maria prop de Mangalore. El 1526 els portuguesos sota el virrei Lopo Vaz de Sampaio, van derrotar el rei de Bangara i els seus aliats i van conquerir Mangalore temporalment. Els portuguesos van saquejar tres vegades la ciutat al segle xvi, destacant el saqueig del 1596. Van tenir un peu a la zona fins al 1640 quan va passar als rages d'Ikkeri o Bednur (nayak de Keladi) però els portuguesos van poder conservar una factoria comercial. El 1695 fou incendiada pels àrabs en revenja per les restriccions portugueses al seu comerç.
En els ambiciosos plans d'Haidar Ali la ciutat va esdevenir important estratègicament fins que després de la conquesta de Bednur la va ocupar (1763) i la va convertir en quater de la seva marina. A la segona meitat del segle xviii Mangalore feia una mena de contenció entre els britànics i el regne de Mysore; els britànics la van ocupar el 1768 però la van abandonar; la van ocupar altre cop el 1781 però el 1784 el coronel Campbell es va haver de rendir a Tipu Sultan després de 9 mesos de setge (1783-1784). Va ser annexada a l'imperi britànic finalment el 1799. El 1837 durant la revolta de Coorg, la tribu rebel dels gaudes va entrar al territori i va ocupar la ciutat de Mangalore, però després de cremar els edificis públics se'n van retirar.

## Agermanaments

* Hamilton, Canadà

## Notes

* ↑ «Census of India 2001: Data from the 2001 Census, including cities, villages and towns. (Provisional)». Census Commission of India. Arxivat de l'original el 2004-06-16. [Consulta: 3 setembre 2007].
* ↑ «India: metropolitan areas». World Gazetteer. Arxivat de l'original el 2010-02-28. [Consulta: 16 gener 2008].
* ↑ Babu, Savitha Suresh «Tiles for style». The Hindu, 17-02-2007 [Consulta: 5 abril 2008]. Arxivat 2008-03-07 a Wayback Machine. «Còpia arxivada». Arxivat de l'original el 2008-03-07. [Consulta: 24 setembre 2009].
* ↑ Kamath, J. «Where rocks tell a tale». The Hindu Business Line, 16-09-2002 [Consulta: 8 juliol 2008].
* ↑ South Kanara District Gazetteer 1973, p. 52
* ↑ Kerr 1812, Portuguese Transactions in India, under several governors, from the close of 1515, to the year 1526
* ↑ Kerr 1812, Continuation of the Portuguese Transactions in India, from 1526 to 1538
* ↑ «States Reorganization Act 1956». Commonwealth Legal Information Institute. Arxivat de l'original el 2008-05-16. [Consulta: 1r juliol 2008].
* ↑ «Hamilton's Sister Cities». myhamilton.ca — Hamilton, Ontario, Canada. Arxivat de l'original el 2007-09-26. [Consulta: 7 desembre 2007].

## Bibliografia

* Bhat, P. Gururaja. Antiquities of South Kanara. Prabhakara Press, 1969.
* Hoiberg, Dale; Ramchandani, Indu. «Mangalore». A: Students' Britannica India. Popular Prakashan, 2000. ISBN 0852297602 [Consulta: 16 juny 2008].
* Venn, T. W.. Mangalore. Mysore: Wesley Press, 1945.
* Bhat, N. Shyam. South Kanara, 1799-1860: a study in colonial administration and regional response. Mittal Publications, 1998. ISBN 9788170995869 [Consulta: 7 juny 2009].
* Chopra, P. N.. History of South India. S.Chand & Company, 2003. ISBN 8121901537 [Consulta: 2 juliol 2008].
* Census of India, 1971. Office of the Registrar General (Government of India).
* Directorate of Economics and Statistics (Government of Karnataka). «Economic Infrastructure». A: Economic Survey of Karnataka 2003-04 (PDF, 116 KB). National Informatics Centre (Karnataka State), 2004, p. 216–235 [Consulta: 25 juliol 2008]. Arxivat 2008-10-03 a Wayback Machine.
* Directorate of Economics and Statistics (Government of Karnataka). Area, Population, Membership, Revenue, Expenditure & Employment by Municipalities, Karnataka, 2000-2001. (PDF, 282 KB). National Informatics Centre (Karnataka State), 2005 [Consulta: 26 juliol 2008]. Arxivat 2008-10-03 a Wayback Machine.
* Dodwell, H.H.. The Cambridge History of India. Cambridge University Press Archive [Consulta: 16 gener 2009].
* Farias, Kranti K. The Christian Impact on South Kanara. Church History Association of India, 1999.
* Fisher, William Bayne; Jackson, Peter; Lockhart, Laurence [et al.].. The Cambridge history of Iran. Cambridge University Press, 1986 [Consulta: 6 juny 2009].
* Forrest, George W. Selections from the Letters, Despatches, and Other State Papers Preserved in the Bombay Secretariat. 2. Bombay: Government Central Press, 1887.
* Ghosh, Amitav. The Imam and the Indian: Prose Pieces. Orient Longman, 2002. ISBN 8175300477 [Consulta: 2 juliol 2008].
* Heitzman, James. City in South Asia. illustrated. Routledge, 2008. ISBN 9780415343558 [Consulta: 6 juny 2009].
* «History». A: South Kanara District Gazetteer (PDF, 3.7 MB). 12. Gazetteer Department (Government of Karnataka), 1973, p. 33–85 (Karnataka State Gazetteer) [Consulta: 27 octubre 2008].
* Indicopleustes, Cosmas. Christian Topography. United Kingdom: The Tertullian Project, 1897 (11).
* International Committee of Historical Sciences. Bulletin of the International Committee of Historical Sciences. 7. Les presses universitaires de France, 1935.
* Kameshwar, G. Tulu tales: a soota chronicle. Rupa & Co., 2004. ISBN 9788129104274.
* Kerr, Robert. «Discoveries, Navigations, and Conquests of the Portuguese in India, from 1505 to 1539». A: General History and Collection of Voyages and Travels. 6. George Ramsay and Company, 1812 [Consulta: 21 juliol 2008].
* Mangalore City Corporation. «Description of Environment». A: Mangalore SEZ Draft (October 2007) (DOC, 2.52 MB), p. 31–48 [Consulta: 21 març 2008]. Arxivat 2008-04-10 a Wayback Machine.
* Mangalore City Corporation. «Description of Environment». A: Mangalore SEZ Draft (October 2007) (DOC, 6.35 MB), p. 111–134 [Consulta: 9 abril 2008]. Arxivat 2008-04-10 a Wayback Machine.
* Lee, Samuel. «On the Malabar Coast». A: Quoted in "Selections from the Travels of Ibn Batuta". Londres: Oriental Translation Committee, 1829 [Consulta: 29 juliol 2008].
* Mangalore City Corporation. Integrated Solid Waste Management Operation & Maintenance report (DOC, 964 KB) [Consulta: 20 juny 2008]. Arxivat 2008-04-10 a Wayback Machine.
* Muthanna, I. M.. Karnataka, History, Administration & Culture. Lotus Printers, 1977.
* National Council of Applied Economic Research. Traffic Survey of Mangalore and Malpe Ports: Report. Public Works Department, Government of Mysore, 1961.
* Prasad, Om Prakash. Decay and revival of urban centres in medieval South India: c. A.D. 600-1200. Commonwealth Publishers. ISBN 9788171690060.
* «People». A: South Kanara District Gazetteer (PDF, 2.57 MB). 12. Gazetteer Department (Government of Karnataka), 1973, p. 86–125 (Karnataka State Gazetteer) [Consulta: 26 octubre 2008].
* Riddick, John F. The History of British India: A Chronology. Greenwood Publishing Group, 2006. ISBN 0313322805 [Consulta: 2 juliol 2008].
* Somerset, Playne; Bond, E. W.; Wright, Arnold; Wright, Playne. Southern India: Its History, People, Commerce, and Industrial Resources. Asian Educational Services, 2004. ISBN 8120613449 [Consulta: 18 juny 2008].
* Temple India. Vivekananda Prakashan Kendra, 1981.
* Thornton, Edward. The History of the British Empire in India. Cox and Wyman Printers, 1859 [Consulta: 5 juliol 2008].
* Townsend, George Henry. A Manual of Dates: A Dictionary of Reference to the Most Important Events in the History of Mankind to be Found in Authentic Records. Warne, 1867 [Consulta: 19 agost 2008].
* Urs, K. Basavaraj. Speeches of Sirdar Sir M. Kantharaj Urs (Dewan of Mysore 1919-1922). Government Branch Press, 1953 [Consulta: 6 juliol 2008].

## Enllaços externs

* Mangalore City Corporation Website Arxivat 2012-04-23 a Wayback Machine.
* Travel Pages (India) Arxivat 2010-02-01 a Wayback Machine.